 Bazobhema bakholwe kowoMasikandi News24Bazobhema bakholwe kowoMasikandiISITHOMBE: SITHUNYELWE Amalungu eqembu elibizwa ngama-Award elizonandisa oThongathi.IQEMBU lomculo kaMaskandi elizibiza ngokuthi ama-Award kulindeleke linandise edilini lomculo wesiNtu elibizwa ngokuthi yiNcwephelezi Music Tour elizoba seMagwaveni oThongathi ngomhla zi-3 kuZibandlela December.Leliqembu lingene kwezwakala emculweni njengoba libophele izinsizwa ezisuka ezindaweni ezahlukene eMandeni.Omunye wabacula phambili kuleliqembu uMnu. Xolani Mkhize utshele leliphephandaba ukuthi zonke izinto sezimi ngomumo njengoba kulindeleke izindimbane zabantu ezizothamela lomcimbi.Omunye phambili kuleli qembu nguMnu. Skhumbuzo Nene.UMnu. Mkhize uthe abanye abasebenzisana nabo balekelela ngokushaya ingoma nokuyibo okulindeleke ukuthi bahlanyise izihlwele kulomcimbi.Umculo wethu uyalaleleka kumuntu omdala nomncane ngoba awunayo inhlamba namagama agudlayo. Isihloko sengoma yethu sithi Abaculi Bakithi. Sivamisile njalo ukuba yingxenye yemicimbi lapho sifika sijabulise abalandeli bethu, kusho uMnu. Mkhize.Uthe leliqembu lisungulwe ngowe-2007 yize baze baqala ukuqopha izingoma ngowe-2014.Abasunguli kube yimina noSkhumbuzo Mkhize kodwa njengamanje sinamalungu ayi-10 esisebenzisana nawo. Sikesacula eqenjini lesicathamiya elibizwa ngokuthi wuBuhlebemvelo lase Mandeni elalisungulwe ubaba ongasekho uMnu. Shintsha Zungu, echaza.Umhleli walomcimbi ongumsakazi weSiyathuthuka FM uMnu. Nqobizitha Mncwango ukuqinisekile ukuthi yonke into seyimi ngomumo.Inhloso yalomcimbi ukunika abaculi bakaMaskandi ithuba lokuziveza emphakathini kakhulukazi labo abangakaze balithole ithuba lokuthi baziveze. Ngathi uma ngibona ukuthi abaculi abaningi abakwazi ukufinyelela emiphakathini ngase ngiqhamuka nesu lokuthi kube khona umcimbi lapho bezokwazi ukuzonandisa baveze namakhono abo emiphakathini. Noma izingoma ezinye zidlalwa emsakazweni kodwa kubalulekile ukuthi abaculi babonakale emiphakathini, kusho uMnu. Mncwango.Uqhube wathi kulomcimbi ithuba lizonikezwa nabaculi abasafufusa abasaphokophelele ukuzakhela igama emiphakathini. Kubalulekile kakhulu ukuthi sibanikeze ithuba baziveze, kusho yena.UMnu. Mncwango ushayela uhlelo olubizwa ngokuthi Kwakhala Icilongo oluba semsakazweni iSiyathuthuka FM njalo ngamaSonto kusukela ngehora le-11 kuze kube ihora lesi-3 ntambama.Lomcimbi womculo wesiNtu kuzobe kungowokuqala uphethwe inkampani yami iPhakathi Communication and Media, ephetha. 